ข้อบัญญัติองค์การบริหารส่วนตำบลไทรโยค เรื่อง การลดหย่อนภาษีบำรุงท้องที่ พ.ศ. 2553 
ข้อบัญญัติองค์การบริหารส่วนตำบลไทรโยค
ข้อบัญญัติองค์การบริหารส่วนตำบลไทรโยค
เรื่อง
การลดหย่อนภาษีบำรุงท้องที่
พ.ศ. ๒๕๕๓[๑]
 

โดยที่เป็นการสมควรตราข้อบัญญัติองค์การบริหารส่วนตำบลไทรโยค
ว่าด้วยการลดหย่อนภาษีบำรุงท้องที่ในเขตองค์การบริหารส่วนตำบลไทรโยค

อาศัยอำนาจตามมาตรา ๗๑ แห่งพระราชบัญญัติสภาตำบลและองค์การบริหารส่วนตำบล
พ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล
(ฉบับที่ ๕) พ.ศ. ๒๕๔๖ ประกอบกับมาตรา ๒๒ (๑) แห่งพระราชบัญญัติภาษีบำรุงท้องที่
พ.ศ. ๒๕๐๘ ซึ่งแก้ไขเพิ่มเติมโดยพระราชบัญญัติภาษีบำรุงท้องที่ (ฉบับที่ ๓) พ.ศ.
๒๕๔๓
อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล
ซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓
ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย
องค์การบริหารส่วนตำบลไทรโยค โดยความเห็นชอบของสภาองค์การบริหารส่วนตำบลไทรโยค
และนายอำเภอไทรโยค จึงตราข้อบัญญัติขึ้นไว้ ดังต่อไปนี้

ข้อ ๑ ข้อบัญญัตินี้เรียกว่า
ข้อบัญญัติองค์การบริหารส่วนตำบลไทรโยค เรื่อง การลดหย่อนภาษีบำรุงท้องที่
พ.ศ. ๒๕๕๓

ข้อ ๒ ข้อบัญญัตินี้
ให้ใช้บังคับตั้งแต่วันที่ ๑ มกราคม พ.ศ. ๒๕๕๔ เป็นต้นไป โดยปิดประกาศในที่เปิดเผย
ณ ที่ทำการองค์การบริหารส่วนตำบลไทรโยค

ข้อ ๓ ในข้อบัญญัตินี้
ที่ดิน หมายความว่า พื้นที่ดิน
และให้หมายความรวมถึง พื้นที่ที่เป็นภูเขา ลำคลอง หรือมีน้ำด้วย
เจ้าของที่ดิน หมายความว่า
บุคคลหรือคณะบุคคล ไม่ว่าจะเป็นบุคคลธรรมดาหรือนิติบุคคล
ซึ่งมีกรรมสิทธิ์ในที่ดินหรือครอบครองอยู่ในที่ดินที่ไม่เป็นกรรมสิทธิ์ของเอกชน
ปี หมายความว่า ปีปฏิทิน
กสิกรรม หมายความว่า การทำไร่
ไถนา

ข้อ ๔ บุคคลธรรมดาซึ่งเป็นเจ้าของที่ดินแปลงเดียวที่อยู่ในเขตหมู่บ้านจังหวัดเดียวกันและใช้ที่ดินนั้นเป็นที่อยู่อาศัยของตน
เป็นที่เลี้ยงสัตว์ของตน ประกอบกสิกรรมของตน ที่อยู่ในเขตตำบลไทรโยค อำเภอไทรโยค
จังหวัดกาญจนบุรี ให้ลดหย่อนไม่ต้องเสียภาษีบำรุงท้องที่ จำนวน ๓ ไร่
ให้บุคคลตามวรรคหนึ่ง ที่เป็นเจ้าของที่ดินแปลงเดียวหรือหลายแปลงรวมมีเนื้อที่น้อยกว่า
๓ ไร่ ได้รับการยกเว้นไม่ต้องเสียภาษีบำรุงท้องที่

ข้อ ๕ ในกรณีที่บุคคลธรรมดาหลายคนเป็นเจ้าของที่ดินร่วมกันให้ได้รับการลดหย่อนตามเกณฑ์
ที่กำหนดในข้อ ๔

ข้อ ๖ ให้นายกองค์การบริหารส่วนตำบลไทรโยคมีหน้าที่รักษาการให้เป็นไปตามข้อบัญญัตินี้
และให้มีอำนาจออกระเบียบ
ข้อบังคับหรือคำสั่งเพื่อปฏิบัติให้เป็นไปตามข้อบัญญัตินี้


ประกาศ
ณ วันที่ ๔ พฤศจิกายน พ.ศ. ๒๕๕๓
ประเทือง
กรุดทอง
นายกองค์การบริหารส่วนตำบลไทรโยค











ปริยานุช/ผู้จัดทำ
๙ กันยายน ๒๕๕๔

ณัฐวดี/ตรวจ
๙ กันยายน ๒๕๕๔


































































































[๑] ราชกิจจานุเบกษา
เล่ม ๑๒๘/ตอนที่ ๑๒๐ ง/หน้า ๒๙๑/๑๘ สิงหาคม ๒๕๕๔